
Midingelsk 


It Midingelsk (Ingelsk: Middle English) is de histoaryske foarm 
fan it Ingelsk, sa't dat yn 'e snuorje tusken om-ende-by 1066 en 
1500 spmtsen waard yn wat no Ingelan en siidlik Skotlan is, mei 
deropta dielen fan lerlan. Dit taalstadium untjoech him om 'e 
tiid fan 'e Normandyske Ynvaazje lit it eardere Aldingelsk (of 
Angelsaksysk), en untwikkele him meitiid ta it Nijingelsk. It 
Midingelsk waard karakterisearre troch in withoe sterke ynfloed 
fan it Normandysk, in nan oan it Fransk besibbe Romaanske 
taal, en in fierdere ofsliting fan it namfallesysteem en oare 
yngewikkelde grammatikale ferbugings. 

Skiednis 


Hoewol't de Normandyske Ynvaazje fan 1066 yn 'e regel oanholden wurdt as it (frij arbitrer bepaalde) 
begjinpunt fan it Midingelsk, wie de untwikkeling fan 'e Ingelske taal fan it Aldingelsk nei it Midingelsk 
feitliks in iuwenlang proses fan stadige feroarings. Foar in part kamen dy feroarings fuort tit in 'normale' 
taaluntwikkeling, mei't libbene talen altyd oan it feroarjen binne. Mar dernjonken undergie it Ingelsk ek in 
sterke ynfloed fan it Aldnoarsk nei't it noarden fan Ingelan yn 'e achtste en de njoggende iuw fierhinne troch 
Noaren kolonisearre waard. Hoewol't dy kolonisten uteinlik opgiene yn 'e Ingelske befolking, lieten se 
diidlike linguistyske spoaren nei. Dy waarden allinne mar fuortsterke doe't hiel Ingelan tusken 1013 en 1042 
troch de Denen oerhearske waard. 

Dat de Normandyske Ynvaazje en de ferovering fan it Keninkryk Ingelan troch de Normandyske hartoch 
Willem de Oermasterder litkeazen is as it brekpunt tusken de Aldingelske en Midingelske perioaden, komt 
om't dat it begjin wie fan in tige grutte ynfloed dy't op it Ingelsk litoefene waard troch it Aldnormandysk, in 
Romaanske taal dy't nan besibbe wie oan it Fransk. Dat wie trouwens in twasidich proses, en uteinlik soe it 
Aldnormandysk him yn Ingelan troch de ynfloed fan it Ingelsk untjaan ta it Anglo-Normandysk. Nei de 
Normandyske Ynvaazje wie it iuwenlang sa dat de Ingelske adel Anglo-Normandysk spriek, wylst it 
sljochtwei folk Ingelsktalich wie. Sadwaande bestie de Normandyske ynfloed fierhinne lit de ynfier fan in 
wiid ferskaat oan lienwurden dy't benammen te krijen hiene mei dingen der't de adel him mei dwaande hold: 
polityk, it rjocht en oarlochfiering, wylst der gjin of amper Normandyske lienwurden oernommen waarden 
op it med fan bgl. de lanbou of de fiskerij. Sterk litinoar rinnende regionale farianten fan it Ingelsk bleaune 
oant de fjirtjinde iuw as sprektalen njonken it Anglo-Normandysk yn gebruk. 







In houtfyk fan William Caxton syn twadde 
edysje fan The Canterbury Tales, printe 
yn 1483. 


Behalven troch de oername fan in gmt tal litlanske lienwurden 
underskate it Midingelsk him ek troch in yngeande 
ferienfaldiging fan it Aldingelske fiiffaldige namfallesysteem . 
Dat wie in proses dat al yn it leste part fan it Aldingelske tiidrek 
liteinset wie, nei alle gedachten om it Aldingelsk mear yn 
oerienstimming te bringen mei it Aldnoarsk, dat in oar stelsel 
fan ferbugings hie, mar der't it morfologysk tige op liek. Yn elts 
gefal gie yn 'e Midingelske tiid it underskie tusken de nominatyf 
(earste namfal) en de akkusatyf (fjirde namfal) ferlern, litsein yn 
persoanlike foarnamwurden , ferdwun de ynstrumintalis 
alhielendal en waard it gebruk fan 'e genityf (twadde namfal) 
beheind ta it omskriuwen fan besit. Fierders waard in gmt tal 
ungeregelde ferbugingsfoarmen ta geregelde foarmen makke, 
wylst stadichoan ek de sinsbou folle minder fleksibel waard. 


Tsjin 'e ein fan 'e tolfde iuw hie it Midingelsk him folslein 
untjun, en hie it him boppedat sawol de Aldnoarske as de 
Normandyske ynfloeden alhiel eigen makke. Fanwegen dy 
gmtte litlanske ynfloeden hawwe guon taalkundigen de stelling ferdigene dat it Ingelsk fan dy tiid of eins 
beskoge wurde kin as in mingtaal of in kreoalske taal . Mar hoewol't runom tajun wurdt dat it Aldnoarsk en it 
Normandysk-Fransk in yngeande ynfloed op it Ingelsk litoefene hawwe, wurdt dy teory, dy't de Midingelske 
kreoalske taalhypoteze neamd wurdt, ornaris ofwiisd troch saakkundigen op it med fan 'e Ingelske taal. 


Yn 'e Midingelske perioade krige it Ingelsk stadichoan mear maatskiplik oansjen , benammen nei't der under 
de Hundertjierrige Oarloch (1337- 1453) tsjin Frankryk in nasjonale Ingelske identiteit untstie dy't sawol de 
adel as it sljochtwei folk omfieme. Fanof it regear fan Hindrik V fan Ingelan (1413- 1422) naam it gebruk 
fan it Anglo-Normandysk of, en yn 1430, under it bewald fan Hindrik VI , begun it Keninklik Hof yn 
Westminster syn offisjele dokuminten yn it Ingelsk op te stellen. Nei't William Caxton yn 1476 de earste 
boekdmkparse yn Ingelan yntrodusearre hie, naam de ynfloed fan it Ingelsk noch fierder ta. Oan 'e ein fan it 
Midingelske tiidrek untstiene der wer ferskillende skriuwdialekten , lykas it saneamde London Standard, 
der't de moderne Ingelske standerttaal fierhinne op basearre is. 


Om 1500 hinne gie it Midingelsk yn Ingelan stadichoan oer yn it 
Nijingelsk , de taal dy't hjoed de dei noch sprutsen wurdt, hoewol't 
taalkundigen derby faak in oergongsfoarm, it ler Modern Ingelsk , 
hantearje foar de perioade fan 1500 oant 1700. Yn Skotlan, lykwols, kaam 
omtrint 1400 in eigen taalfoarm tit it Midingelsk fuort, nammentlik it 
Aldskotsk , dat him neitiid fia it Midskotsk ta it hjoeddeistige Nijskotsk 
untjaan soe. Fierders untstiene yn eastlik, resp. siideastlik lerlan op 
Midingelske grunslach twa oare talen, it Fingaalsk en it Yola, dy't troch 
iuwenlange isolaasje in folslein eigen untwikkeling trochmeitsje soene. 
Dizze beide taalfoarmen stoaren lykwols om 'e midden fan 'e njoggentjinde 
iuw ut. 

Alfabet 

11 •• T iirir^ii Id Side ut 7/16 Ca/iferPury 

It Aldrngelsk waard skreaun mer rn oanpast Latynsk alfabet fan 24 letters. ^ ^ 

-®^ - Tales, fan Geoffrey Chaucer. 

Doedestiden bestiene der noch gjin aparte j, v of w, en de letters k, q en z 

waarden troch Aldingelske skriuwers oer it algemien negearre. Derfoaroer 

stie dat se fjouwer eigen letters tafoegen: de op runen basearre wynn (p, foar de 'w' fan "skowe") en thorn 























































(Jj, foar de stimleaze th fan thin), en teffens de oanpaste Latynske lettertekens eth (3, foar de stimhawwende 
th fan this) en ash (ae, foar in fokaal dy't liket op 'e e fan "pet", mar fierder tebek yn 'e mule litsprutsen 
wurdt). 

Under de Midingelske perioade foel de digraaf ash utinoar yn 'e letters 'ae'. Fierders rekke de eth yn 'e 
trettjinde iuw yn unbruk, om ferfongen te wurden troch de thorn. Dy ferdwun sels geandewei de fjirtjinde 
iuw en waard doe ferfongen troch de th. Neitiid makke unbekendheid mei de thorn dat aide skriuwfoarmen 
(pe olde ..., "de aide ...") lezen waarden as ye olde ..., in utdrukking dy't men tsjintwurdich noch in protte 
tsjinkomt yn neibearde Midingelske nammen (bgl. fan kroegen en winkels). De letter wynn waard 
geandewei de trettjinde iuw ferfongen troch de w. Fanwegen de likenis fan 'e wynn mei de moderne p wurdt 
dizze letter sels yn moderne edysj es fan Aldingelske en Midingelske teksten ornaris ferfongen troch de w. 

Fierders waard yn it Midingelske tiidrek under ynfloed fan it Normandysk de ynsulere skriuwwize fan it 
Latynske alfabet dat op 'e Britske Eilannen foar it Aldingelsk yn gebruk wie, ferfongen troch de 
Karolingyske skriuwwize fan it Jeropeeske festelan. Mar troch it oansjenlik ferskil yn oansjen tusken de aide 
ynsulere g en de Karolingyske g, libbe de ynsulere g fuort as in aparte letter, de yogh, dy't skreaun waard as 

3 - 

De yogh koe in ferskaat oan fonemen fertsjintwurdigje, lykas [y] (g fan 'huge'), [j] (j fan 'jas'), [dj] (dzj fan 
'siedzje'), [x] (ch fan 'berch') en [g] (sj fan 'sjippe', mar litsprutsen mei de tonge tsjin it hurde ferwulft 
oandrukt). De Karolingyske g stie ornaris inkeld foar de [g] (g fan 'goed'). Uteinlik waard de yogh yn it 
Midingelsk ferfongen troch de j of de y, en troch de neitiid foar in part stom wurden 'gh' yn wurden as night 
en laugh. Yn it Skotsk, lykwols, bleau de yogh langer bestean, oant er yn 'e Midskotske perioade 
ununderskiedber waard fan 'e kursive z, sadat drukkers yn Skotlan de yogh begunen te ferfangen troch de z. 
Dat late ta de 'aparte' litspraak fan nammen as Dalziel ("dy-jel") en nije litspraken fan nammen as McKenzie, 
der't de z oarspronklik eins ek in yogh wie dy't as in [j] litsprutsen waard. 

Midingelske literatuer 


Foarbylden fan literatuer yn it Midingelsk binne: 

■ The Canterbury Tales, fan Geoffrey Chaucer 

■ The Owl and the Nightingale, fan Nikolaas fan Guildford 

■ Sir Gawayne and the Grene Knyght, in anonime ridderroman en Arthurleginde 

Ferliking 

It wichtichste literere wurk yn it Midingelsk wie The Canterbury Tales fan Geoffrey Chaucer. Dat is in 
samling ferhalen dy't beskreaun binne yn in ramtfertelling fan in groep pylgers dy't op beafeartsreis is nei de 
Katedraal fan Canterbury en werfan't de leden om 'e tiid te deadzjen elts om bar de oaren in ferhaal fertelle. 
Hjirunder ta ferliking de earste achttjin regels fan it ramtferhaal yn it Midingelsk en it Nijingelsk. 




Midingelsk Nijingelsk 


Whan that Aprill with his shoures sote The 
droghte of Marche hath perced to the rote, And 
bathed euery veyne in swich licour, Of which 
vertu engendred is the flour; Whan Zephirus 
eek with his swete breeth Inspired hath in 
euery holt and heeth The tendre croppes, and 
the yonge sonne Hath in the Ram his halfe 
course yronne, And smale fowles maken 
melodye, That slepen al the ni3t with open ye- 
So priketh hem Nature in hir corages- Than 
longen folk to goon on pilgrimages, And 
palmeres for to seken straunge strondes. To 
feme halwes, couthe in sondry londes; And 
specially, from euery shires ende Of Engelond 
to Caunterbury they wende. The holy blissful 
martir for to seke. That hem hath holpen, whan 
that they were seke. 


When April with its sweet showers Has 
pierced the drought of March to the root. And 
bathed every vein in such liquor From whose 
power the flower is engendered; When 
Zephyr^ also, with his sweet breath Has 
blown [into life] in every wood and heath The 
tender crops, and the young sun Has run his 
half-course in the sign of the Ram,^ And small 
birds make melody. Who sleep all night with 
open eye- So Nature stimulates them in their 
hearts- Then people long to go on 
pilgrimages. And palmers^ [for] to seek 
strange coasts. To far holy places, known in 
various lands; And especially, from every 
shire's end In England, to Canterbury they 
wend. To seek the holy blissful martyr^ Who 
helped them when they were sick. 


de westewyn 

it stjerrebyld Raam 

pylgers dy't palmbleden meidrage 

Thomas a Becket 

Keppelings om utens 


■ (in) Beskriuwing fan it Midingelsk op Ethnologue (http://www.ethnologue.com/language/enm) 


Boarnen, noaten en/as referinsjes: 

Foar boarnen en oare literatuer, sjoch under: References, op dizze side (https://en.wikipedia.or 
g/wiki/Middle_English). 


Untfongen fan "https://fy.wikipedia. 0 rg/w/index.php?title=Midingelsk&oldid=953270" 


Dizze side is it lest bewurke op 19 mrt 2019 om 00.19. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 







